Ingebrigtsen putosi kaudella 2010 1 500 metrin alkuerissä sekä alle 20-vuotiaiden MM-kisoissa että aikuisten EM-kilpailuissa. Hän voitti samana vuonna Norjan-mestaruuden miesten 1 500 metrillä sekä alle 20-vuotiaiden 800 ja 1 500 metrin juoksuissa. Vuonna 2011 hän karsiutui Ostravan alle 23-vuotiaiden EM-kilpailuissa 1 500 metrin alkuerissä ja sijoittui maastojuoksun EM-kilpailuissa samassa ikäluokassa 15:nneksi.